Tožba, vložena 25. marca 2025 – IP/EIB
(Zadeva T-202/25)
Jezik postopka: francoščina
Stranki
Tožeča stranka: IP (zastopnik: L. Levi, odvetnik)
Tožena stranka: Evropska investicijska banka
Predlogi
Tožeča stranka Splošnemu sodišču predlaga, naj:
to tožbo razglasi za dopustno in utemeljeno;
razveljavi ocenjevalno poročilo za tožečo stranko za leto 2023;
razglasi ničnost sklepa o zavrnitvi upravne tožbe;
EIB naloži plačilo vseh stroškov.
Tožbeni razlogi in bistvene trditve
Tožeča stranka v utemeljitev tožbe navaja dva razloga.
Prvi tožbeni razlog: kršitev postopka ocenjevanja. Tožeča stranka trdi, da je tožena stranka zavrnitev upravne tožbe utemeljila z dejstvi, o katerih tožeča stranka in ocenjevalec nista razpravljala, kar je v nasprotju s smernicami v zvezi s postopkom ocenjevanja osebne uspešnosti za leto 2023 in njeno pravico do izjave.
Drugi tožbeni razlog: očitne napake, kršitev obveznosti obrazložitve in kršitev zgoraj navedenih smernic. Tožeča stranka meni, da so pri ocenah za vsakega od ciljev in eno od kompetenc, določenih za leto 2023, pa tudi pri splošni oceni storjene očitne napake in da je podana kršitev obveznosti obrazložitve. Tožeča stranka meni tudi, da nekatere ocene niso povezane s cilji, kar je v nasprotju z zgoraj navedenimi smernicami.
____________